《水调歌头 题蒲圻景星亭上慕容宰》
宋代·卢炳

华亭新伟观，胜地得高雄。凭栏徙倚要眇，万里景无穷。

好是江流萦绕，那更云天舒阔，叠嶂倚晴空。眼界无尽藏，怀抱有清风。

主人贤，开绮席，泛金钟。放怀一笑，许我满酌醉颜红。

祗恐玺书即下，促起飞凫东去，行作黑头公。还记今朝客，曾待一杯同。

作者简介：卢炳，约宋高宗绍兴初前后在世（即约公元一一三一年前后在世）字叔阳，（一作叔易）号丑斋，里居及生卒年均不祥。尝仕州县，多与同官唱和。其他事迹不可考。著有哄堂词（亦作烘堂词）一卷，《文献通考》为辞通俗，咏物细腻。